text: Tillidskvinde i Region Syddanmark advarede mod misbrug
  10 november 2015 kl. 20.11
  Ifølge en tillidsrepræsentant følte flere medarbejdere i Region Syddanmark, at Carl Holst satte dem til at udføre arbejde, de ikke var ansat til.
  Ifølge tillidsrepræsentant Lone Rasmussen vidste flere af direktørerne i Region Syddanmark, at der var medarbejdere i regionen, som følte sig dårligt tilpas, fordi Carl Holst angiveligt skulle have forsøgt at få dem til at udføre opgaver, der ikke var relateret til arbejdet i regionen.
  Det skriver fyens.dk.
  - De følte sig utrygge ved at blive sat på sådan en opgave, og jeg rådede dem derfor til at gå til deres nærmeste leder. Jeg orienterede desuden begge direktører om, at det var ganske uhensigtsmæssigt, siger Lone Rasmussen til fyens.dk.
  